Naiskodukaitse esindajad tegid täna Võrus sõjaväelaste maailmameistrivõistlustel  orienteerumises lühirajal head tulemused ja tõusid homses teatevõistluses medali pretendentide hulka. Naiskodukaitsja Annika Rihma saavutas parima eestlasena 5. koha ajaga 32:49. "Üllatavalt nõudlik rada oli," ütles Annika Rihma. "Samas andis see hea tunnetuse homseks, sest teatevõistlus toimub samal maastikul," lisas Rihma. Lühiraja võistluse võitjaks tuli Läti esindaja Aija Skrastina ajaga 30:54.Järgnesid venelannad Julia Novikova 31.28 ja Galina Vinogradova 31.58. Eestlannade tulemused olid järgnevad  8.koht Kirti Rebane 34.29, 11.koht Merike Vanjuk 35.16 ja 19.koht Maret Vaher 38.39. Meeste lühiraja võistluse võitis taas Šveitsi esindaja Daniel Hubmann ajaga 27:30.Järgnesid Valentin Novikov Venemaalt 27.35 ja Fabian Hertner Šveitsist 27.56. Parima eestlasena saavutas 16.koha Andreas Kraas Kaitseliidust ajaga 30.13. Ülejäänud eestlaste kohad olid järgmised 18.koht Olle Kärner 30.16, 33.koht Silver Eensaar 32.27, 40.koht Rain Eensaar 33.18 ja 50.koht Marek Nõmm 34.28. Maailmameistrivõistlused jätkuvad homme  teatevõistlusega.